**Všeobecné obchodné podmienky**

Všeobecné obchodné podmienky poskytovania služieb renovácie povrchov (ďalej len ,,VOP“) spoločnosťou AVKP, s.r.o., so sídlom Na Karlove 783/40, 974 01 Banská Bystrica, IČO: 47 649 691, zapísaná v Obchodnom registri Okresného súdu Banská Bystrica 26411/S.

**Časť I. Predmet Obchodných podmienok**

1. Spoločnosť AVKP, s.r.o., so sídlom Na Karlove 783/40, 974 01 Banská Bystrica, IČO: 47 649 691, zapísaná v Obchodnom registri Okresného súdu Banská Bystrica 26411/S (ďalej len ,,Zhotoviteľ“) je zhotoviteľ služieb renovácie povrchov a súvisiacich služieb (ďalej jednotlivo tiež len ako „Služba“ alebo spolu ako „Služby“) podľa predmetov podnikania zapísaných v obchodnom registri.
2. Predmetom VOP je úprava vzájomných práv a povinností zhotoviteľa a objednávateľa. VOP sú neoddeliteľnou súčasťou zmluvy alebo písomnej objednávky uzatvorenej medzi zhotoviteľom a objednávateľom.
3. Tieto VOP sa vzťahujú výlučne na poskytovanie tých služieb objednávateľom, ktoré sú v nich uvedené a spolu so všetkými ostatnými písomnými zmluvnými dokumentmi a ústnymi dojednaniami, uzatvorenými medzi zhotoviteľom a objednávateľom v súvislosti s poskytovaním služie vymedzujú obsah záväzkového vzťahu medzi zhotoviteľom a objednávateľom.
4. Pojmy a výrazy definované alebo použité v týchto VOP sa použijú a majú zhodný význam vo všetkých záväzkových právnych vzťahoch medzi zhotoviteľom a objednávateľom, týkajúcich sa služieb, pokiaľ nie je všeobecne záväzným právnym predpisom ustanovené alebo zmluvnými stranami výslovne písomne dojednané inak.
5. Podpísaním objednávky alebo samostatnej zmluvy k objednanej službe objednávateľ potvrdzuje, že sa oboznámil so znením týchto VOP a reklamačným poriadkom zhotoviteľa.

**Časť II. Popis Služieb**

1. Pod službou „renovácia povrchov sedačiek“ sa rozumie estetická úprava predmetu renovácie vo vlastníctve objednávateľa, ktorá spočíva môže spočívať v profesionálnom čistení a dezinfekcii kože, farbení kože, tmelení a lakovaní, ošetrení, ochrane a impregnácii kože sedačiek, prípadne inej úprave povrchu sedačky, ktorá napĺňa účel tejto služby. Účelom služby je profesionálne netrvácne odstránenie estetických vád predmetu renovácie ich prekrytím.
2. Pod službou „renovácia povrchov nábytku“ sa rozumie sa rozumie estetická úprava predmetu renovácie vo vlastníctve objednávateľa, ktorá spočíva najmä dôkladnom hĺbkovom čistení a ošetrení (impregnácia) povrchu nábytku, retuš škrabancov, farbení a iných drobných opráv vzhľadu nábytku, ktoré napĺňajú účel tejto služby. Účelom služby je profesionálne netrvácne odstránenie estetických vád predmetu renovácie ich prekrytím.

**Časť III. Definícia pojmov**

1. Zmluva o dielo je zmluva, na základe ktorej si objednávateľ objednáva služby zhotoviteľa. Za zmluvu sa považuje aj vyplnený a odoslaný formulár označený ako Objednávka. Návrh zmluvy (objednávky) v podobe nevyplneného formulára je umiestnený a prístupný každému na webovej stránke zhotoviteľa a umožňuje zadanie údajov o objednávateľovi, službách objednávateľa a ich záväzné objednanie u zhotoviteľa. Za zmluvu sa tiež považuje samostatná Zmluva o dielo, ak bola medzi objednávateľom a zhotoviteľom uzatvorená.
2. Dielom sa pre účely týchto VOP rozumie predmet renovácie vo vlastníctve objednávateľa, na ktorom má byť prevedená služba uvedená v objednávke.
3. VOP sú tieto všeobecné podmienky, ktoré sú neoddeliteľnou súčasťou zmluvy a objednávky, ak sa zmluvné strany nedohodli inak.
4. Zhotoviteľom je spoločnosť AVKP, s.r.o., so sídlom Na Karlove 783/40, 974 01 Banská Bystrica, IČO: 47 649 691, zapísaná v Obchodnom registri Okresného súdu Banská Bystrica 26411/S.
5. Objednávateľom je fyzická osoba alebo právnická osoba, ktorá je v zmluvnom vzťahu s zhotoviteľom na základe zmluvy a/alebo objednávky.
6. Predmet renovácie je vec alebo súbor všetkých vecí, ktoré objednávateľ poskytol zhotoviteľovi na účel výkonu služieb zhotoviteľa.
7. Cena služby (služieb) je dojednaná v súlade so zákonom č. 18/1996 Z. z. o cenách v znení neskorších predpisov ako cena zmluvná a tvorí ju súčet cien všetkých jednotlivých úkonov poskytovaných v rámci služby. Cena poskytovanej služby je uvedená v zmluve (objednávke). Cena služby je určená cenovou ponukou zhotoviteľa.
8. Ak sa na webovom sídle zhotoviteľa nachádza cenník akýchkoľvek ním poskytovaných služieb jedná sa o cenník orientačný, pričom ceny v ňom uvedené nie sú záväzné a tieto môžu byť určené, až na základe ocenenia rozsahu prác, cien spotrebných materiálov a stupňa poškodenia predmetu renovácie.

**Časť IV. Uzavretie Zmluvy, Predmet Zmluvy.**

1. Každý záujemca o služby má právo na uzavretie zmluvy so zhotoviteľom za podmienok, ustanovených všeobecne záväznými právnymi predpismi a týmito VOP.
2. Zmluva môže byť uzatvorená vyplnením a odoslaním písomnej objednávky alebo na základe samostatnej zmluvy o dielo.
3. Predmetom zmluvy na strane zhotoviteľa je najmä jeho záväzok poskytnúť objednávateľovi služby a v stanovenej kvalite a dojednanom rozsahu objednávateľovi za podmienok uvedených v zmluve, individuálnych dojednaniach a týchto VOP.
4. Predmetom zmluvy na strane objednávateľa je jeho záväzok platiť cenu za objednané služby, uplatňovať práva a dodržiavať povinnosti podľa zmluvy a týchto VOP.
5. Chybu, ktorá vznikla pri zadávaní dát (údajov) do objednávky, alebo zmluvy môže objednávateľ nahlásiť zhotoviteľovi prostredníctvom emailu, chyba bude v zmluve alebo v objednávke následne opravená zhotoviteľom.

**Časť V. Práva a povinnosti Zhotoviteľa.**

1. Zhotoviteľ poskytne objednávateľovi služby, a to najmä renováciu povrchov sedačiek, renováciu povrchov nábytku, prípade iné služby po vzájomnej dohode zmluvných strán.
2. V súvislosti s poskytovaním služby je zhotoviteľ oprávnený najmä:
3. po dobu renovácie zdržiavať sa v priestoroch, v ktorých sa predmet renovácie nachádza,
4. držať vec, ktorá je predmetom renovácie, zasahovať do predmetu renovácie vrátane zásahov do jeho nosných a funkčných častí, premiestňovať ho a inak s ním nakladať,
5. dočasne a bez predchádzajúceho upozornenia prerušiť výkon prác na diele, pokiaľ objednávateľ porušil povinnosti podľa zmluvy alebo týchto VOP,
6. zmeniť časové obdobie, za ktoré bude pravidelne vystavovať faktúry, v prípade, ak má s objednávateľom uzatvorenú rámcovú zmluvu o dielo alebo rámcovú zmluvu o poskytovaní služieb a tieto upravujú časové obdobie za ktoré sa faktúry vystavujú,
7. vyfakturovať dodatočne tie položky, bez ktorých by nebolo možné práce na renovácii predmetu dokončiť,
8. jednostranne obmeniť alebo zmeniť špecifikáciu služby, ak je to nevyhnutné pre naplnenie účelu zmluvy,
9. odmietnuť poskytnutie služby objednávateľovi, pokiaľ už predtým zhotoviteľ odstúpil od zmluvy pre opakované alebo závažné neplnenie povinností objednávateľom.

**Časť VI. Práva a povinnosti Objednávateľa, Využívanie dojednaných služieb.**

1. Objednávateľ je oprávnený najmä:
2. na poskytnutie úplných a pravdivých informácií o skutočnostiach, ktoré môžu mať vplyv na kvalitu a stabilitu služieb poskytovaných zhotoviteľom, a to v dostatočnom časovom predstihu, pokiaľ je takéto poskytnutie informácií vzhľadom na okolnosti a pomery možné a očakávateľné,
3. Objednávateľ je povinný najmä:
4. platiť cenu za realizáciu renovácie, ako aj všetky poplatky súvisiace s poskytovaním služieb podľa zmluvy a/alebo objednávky a platných VOP, a to na základe daňového dokladu (faktúry) vystaveného a doručeného zhotoviteľom elektronickou poštou alebo v písomnej forme.
5. oznamovať počas celého trvania zmluvného vzťahu zhotoviteľovi:

- všetky zmeny svojich identifikačných údajov a fakturačných údajov, a to najneskôr do 10 dní odo dňa takejto zmeny

- bezodkladne ohlásiť zhotoviteľovi všetky objednávateľovi známe skutočnosti, ktoré by mohli nepriaznivo ovplyvniť poskytovanie služieb zhotoviteľom.

**Časť VII. Odstúpenie od zmluvy**

1. Odstúpením zhotoviteľa od sa zmluva od začiatku zrušuje.
2. Objednávateľ sa zaväzuje, že v prípade, ak dôjde k odstúpeniu zmluvy zo strany zhotoviteľa z dôvodov uvedených v tejto zmluve alebo podľa ustanovenia § 344 a nasledujúcich Obchodného zákonníka, zaplatí zhotoviteľovi zmluvnú pokutu v nasledujúcom rozsahu:
3. vo výške 25 % z ceny diela, ak k odstúpeniu dôjde pred začiatkom výkonu prác na diele,
4. vo výške 45 % z ceny diela, ak k odstúpeniu dôjde po začatí prác na diele, ale pred ich ukončením,
5. vo výške 80 % z ceny diela, ak k odstúpeniu dôjde po ukončení prác na diele, ale pred jeho protokolárnym odovzdaním.
6. Nárok na náhradu škody v zmysle ustanovenia § 373 Obchodného zákonníka týmto článkom zmluvy nie je dotknutý.
7. Zhotoviteľ má popri nároku nákladov už účelne vynaložených na zhotovenie diela nárok na náhradu škody, ktorá mu vznikne konaním alebo nekonaním na strane objednávateľa a súčasne nárok na uplatnenie zmluvnej pokuty podľa článku VII. ods. 2) tejto zmluvy. Uvedená nároky odstúpením od zmluvy nezanikajú.

**Časť VIII. Zmena služby a podmienok jej vykonania**

1. Objednávateľ je oprávnený kedykoľvek požiadať zhotoviteľa o zmenu, rozšírenie alebo zúženie služby, pokiaľ sa nejedná o jednorazovú službu, ktorá už bola poskytnutá. Zhotoviteľ je povinný jeho žiadosti vyhovieť, pokiaľ tomu nebránia závažné technické, technologické alebo právne prekážky a pokiaľ má objednávateľ uhradené všetky peňažné záväzky voči zhotoviteľovi.
2. Akékoľvek zmeny alebo doplnenia zmluvy alebo objednávky môžu byť vykonané novou objednávkou.
3. Zhotoviteľ je oprávnený vykonať jednostrannú zmenu VOP alebo cien služieb pričom, ak tak vykoná musí o tejto zmene upovedomiť objednávateľa pred začiatkom výkonu svojich služieb. Ak objednávateľ so zmenou VOP či cien vykonávaných služieb nesúhlasí vykoná sa služby za pôvodných podmienok alebo zhotoviteľ od zmluvy odstúpi.
4. Za riadne oznámenie zmeny VOP alebo cenníka sa považuje tiež uverejnenie oznamu na viditeľnom mieste webovej stránky Zhotoviteľa.
5. Zmena VOP alebo cenníka sa považuje za oznámenú dňom doručenia písomného alebo elektronického oznámenia Objednávateľovi.
6. V sporných prípadoch, pokiaľ nie je možné doručenie preukázať, považuje sa zmena za oznámenú dňom odoslania oznámenia o zmene VOP na poslednú známu adresu pobytu alebo sídla alebo na poslednú známu e-mailovú adresu, ktoré Objednávateľ uviedol pri objednávke služby.

**Časť IX. Trvanie a zánik Zmluvy**

1. Zmluva sa uzatvára na dobu určitú a to na čas nevyhnutný na dokončenie diela zhotoviteľom, pokiaľ sa zmluvné strany výslovne nedohodli inak.
2. Zmluva zaniká:

a) uplynutím času, na ktorý bola uzavretá, ak bola uzavretá na dobu určitú,

b) písomnou dohodou zmluvných strán,

c) odstúpením od zmluvy,

d) výpoveďou,

e) zánikom Zhotoviteľa alebo Objednávateľa bez právneho nástupcu.

1. Zhotoviteľ je oprávnený odstúpiť od tejto zmluvy ak:
2. objednávateľ poruší svoje povinnosti upravené v zmluve,
3. vznikne na strane objednávateľa prekážka, pre ktorú nemožno na prácach na diele pokračovať po dobu viac ako 24 hodín,
4. objednávateľ obmedzí prístup k predmetu renovácie,
5. objednávateľ pri predzmluvných rokovaniach uvedie o predmete renovácie informácie, ktoré sa časom ukážu ako nepravdivé.
6. Objednávateľ je oprávnený odstúpiť od zmluvy, ak:
7. zhotoviteľ riadne neodovzdal dielo v lehote,
8. zhotoviteľ napriek márnej predchádzajúcej písomnej výzve porušuje ustanovenia tejto zmluvy.
9. Zmluvné strany sa dohodli, že zmluvu možno vypovedať v jednomesačnej výpovednej lehote, odo dňa doručenia písomnej výpovede druhej zmluvnej strane alebo odo dňa vrátenia písomnej výpovede ako nedoručenej zásielky.
10. V prípade, ak medzi objednávateľom a zhotoviteľom dôjde k uzatvoreniu rámcovej zmluvy o dielo platí, že v prípade ak dôjde k zániku tejto rámcovej zmluvy, dochádza automaticky aj k zániku jednotlivých, čiastkových zmlúv o dielo.
11. Zhotoviteľ môže odstúpiť od zmluvy v prípade, že:

a) sa identifikačné údaje uvedené Objednávateľom v zmluve alebo objednávke preukážu ako nepravdivé

b) Objednávateľ porušil, čo i len raz, niektorú z povinností uvedených v časti 2 písm. a) a b) alebo opakovane alebo závažným spôsobom porušil inú povinnosť podľa týchto VOP.

**Časť X. Cena za Službu a platobné podmienky.**

1. Cena za zhotovenie diela uvedeného v článku I. tejto zmluvy je stanovená dohodou zmluvných strán a v súlade so zákonom č. 18/1996 Z.z. o cenách. V prípade, ak k takejto dohode nedôjde písomne, zmluvné strany súhlasia aby ceny za poskytovanú službu boli účtované Objednávateľovi podľa platného cenníka, zverejneného na webovom sídle zhotoviteľa.
2. Zhotoviteľ je oprávnený meniť výšku ceny a pravidlá jej tvorby v súlade s týmito VOP.
3. V prípade, ak zmluvné strany medzi sebou uzatvoria rámcovú zmluvu o dielo, zúčtovacím obdobím je kalendárny mesiac ak nie je uvedené inak.
4. Fakturácia v prípade rámcovej zmluvy:

- Zhotoviteľ vystaví Objednávateľovi faktúru s náležitosťami daňového dokladu a s rozpisom jednotlivých účtovaných úkonov za dohodnuté zúčtovacie obdobie.

- Faktúra sa považuje za uhradenú v deň pripísania platby na účet Zhotoviteľa, inak je Objednávateľ v omeškaní. Splatnosť faktúry pri úhrade prevodom na účet je 14 kalendárnych dní odo dňa jej doručenia Objednávateľovi, pokiaľ sa zmluvné strany nedohodli inak.

1. Zmluvné úroky z omeškania s úhradou platieb za službu je Zhotoviteľ oprávnený účtovať Objednávateľovi vo výške 0,1 % z ceny služby za každý začatý deň omeškania.

**Časť XI. Uplatnenie práva zo zodpovednosti za vady poskytnutej Služby – Reklamácia.**

1. Reklamačné, škodové jednanie a náhrada škody sa realizuje v súlade s reklamačným poriadkom a v súlade s § 420 a nasl. ustanoveniami Občianskeho zákonníka.
2. Reklamácia služby musí byť nahlásená Zhotoviteľovi písomne alebo e-mailom, s uvedením všetkých identifikačných údajov Objednávateľa a jasným popisom vady.
3. Po prevzatí diela objednávateľom na základe preberacieho protokolu je objednávateľ oprávnený na dôkladné otestovanie funkčnosti a kvality zhotoveného diela za prítomnosti zhotoviteľa. Zhotoviteľ je povinný na svoje náklady vadu odstrániť, a to do siedmych pracovných (7) dní odo dňa oznámenia vady v preberacom protokole.
4. Ak ide o vadu, ktorú možno odstrániť, má objednávateľ služby za splnenia zmluvných podmienok právo, aby bola bezplatne, včas a riadne odstránená v lehote do 30 dní, prípadne ak ide o neodstrániteľné vady, má kupujúci právo na primeranú zľavu z ceny služby
5. Zhotoviteľ zodpovedá za vady, ktoré má dielo pri prevzatí objednávateľom. Toto ustanovenie sa nepoužije v prípade, že vady obsahoval už samotný predmet renovácie, pričom tieto boli spísané v protokole o prevzatí predmetu renovácie a tento protokol tvorí prílohu k zmluve. Výnimku tvoria iba chyby spôsobené nesprávnymi podkladmi alebo informáciami, ktoré pri zhotovení diela zhotoviteľ obdržal od objednávateľa.
6. Vlastníkom diela, jeho súčastí, použitých technologických postupov a know-how je v procese jeho realizácie zhotoviteľ, ktorý znáša nebezpečenstvo škody na ňom. Nebezpečenstvo škody k dielu prechádza na objednávateľa odovzdaním diela, ktoré je potvrdené podpísaním preberacieho protokolu, čím objednávateľ potvrdzuje, že dielo je zhotovené na základe jeho požiadaviek, v zmysle tejto zmluvy, k nej prislúchajúcej objednávke a v súlade so Všeobecnými obchodnými podmienkami spoločnosti zhotoviteľa.
7. Požiadavky na zmenu diela po jeho protokolárnom odovzdaní budú posudzované ako nová objednávka na zmenu alebo úpravu diela, pričom cena bude predmetom dohody zmluvných strán. Za týmto účelom bude vypracovaná aj nová zmluvná dokumentácia.
8. Zhotoviteľ nenesie zodpovednosť za vady:
9. ktoré si objednávateľ služby spôsobil sám (mechanické poškodenie, nesprávne používanie behanie /skákanie detí po predemte renovácie, pohyb domácich zvierat po predmete renovácie, nesprávne čistenie, alebo ošetrenie prípravkami ktoré nie sú určené na starostlivosť o predmet renovácie, používanie voskov na , prípadne dlhodobým zanedbaním základnej starostlivosti - čistenia a impregnácie, zafarbenie od oblečenia alebo prikrývok, či vankúšov, ktoré nie sú súčasťou predmetu renovácie, neprávne umiestenie predmetu renovácie - priame slnko, krby a iné tepelné telesá, nadmerná vlhkosť prostredia, prípadne príliš suchý vzduch - klimatizované priestory)
10. ktoré vznikli v záručnej dobe v dôsledku prirodzeného starnutia materiálov.

**Časť XII. Zhromažďovanie informácií o Objednávateľoch, Ochrana osobných údajov.**

1. Objednávateľ, ktorý je fyzickou osobou, podpisom zmluvy alebo odoslaním objednávky potvrdzuje, že ním poskytnuté osobné údaje v rozsahu meno, priezvisko, adresa, e-mailová adresa, telefónne číslo sú presné a pravdivé a dáva svoj súhlas v zmysle 13 Nariadenia Európskeho parlamentu a Rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“) a § 19 zákona č. 18/2018 Z. z. o ochrane osobných údajov (ďalej tiež ako „zákon o OOÚ“) so zhromažďovaním, uchovávaním a spracúvaním osobných údajov Zhotoviteľom a ich použitím na fakturačné účely a ďalšie úkony spojené s objednanou a poskytovanou službou, vrátane neskoršej komunikácie s Objednávateľom (reklamácia, odstúpenie od zmluvy a pod.), ako aj pre potreby vlastného marketingu Zhotoviteľa, pre účely ponúkania služieb, zasielania informácií o produktoch, a to aj elektronickými prostriedkami (e-mail, sms, telemarketing). Objednávateľ nesie plnú zodpovednosť za škody spôsobené nesprávnosťou alebo neaktuálnosťou poskytnutých osobných údajov.
2. Objednávateľ udeľuje Zhotoviteľovi súhlas podľa Čl. 12 ods. 1) týchto VOP dobrovoľne, na dobu do jeho odvolania. Objednávateľ má právo udelený súhlas kedykoľvek písomne odvolať. Odvolanie súhlasu je účinné dňom jeho doručenia Zhotoviteľovi.
3. Zhotoviteľ sa zaväzuje nevyužívať a neposkytovať osobné údaje mimo rozsah nutný na prevádzkovanie objednanej služby a zabezpečenie jej chodu. Osobné údaje nie sú poskytované žiadnym tretím osobám s výnimkou produktov, pri ktorých je výslovne uvedený opak.
4. Všetky osobné údaje sú chránené v zmysle platných právnych predpisov.

**Časť XIII. Komunikácia medzi zmluvnými stranami.**

1. Ak nie je uvedené inak komunikácia medzi zmluvnými stranami prebieha v prvom rade v elektronickej forme (žiadosti o zmeny, potvrdenie platby, zasielanie faktúr a podobne).
2. Oznámenia týkajúce sa skutočností, na základe ktorých bude niektorá zo zmluvných strán uplatňovať akékoľvek právne nároky, musia byť urobené spôsobom ustanoveným v týchto VOP a preukázateľne oznámené alebo doručené druhej zmluvnej strane písomne. Bežné informatívne oznámenia je možné zmluvnej strane oznámiť aj ústne alebo telefonicky.
3. Zhotoviteľ nenesie žiadnu zodpovednosť za prerušenia poskytovania služby alebo iné riziká, vyplývajúce z nesprávne alebo neaktuálne zadaných údajov (napr. nemožnosť doručenia faktúry na nesprávne nastavenú kontaktnú e-mailovú adresu, prípadne neexistujúcu e-mailovú adresu, a pod.). Kontaktná e-mailová adresa musí byť funkčná a pravidelne kontrolovaná Objednávateľom.

**Časť XIV. Spoločné ustanovenia.**

1. Práva a povinnosti Objednávateľa a Zhotoviteľa sa riadia zmluvou (objednávkou), týmito VOP a cenníkom, ak bol individuálne dohodnutý pri podpise rámcovej zmluvy.
2. Zmluva nadobúda platnosť a účinnosť dňom jej podpisu oboma zmluvnými stranami, ibaže je v zmluve uvedené inak. Objednávka nadobúda platnosť a účinnosť akceptáciou zo strany Zhotoviteľa.
3. Oddeliteľnosť. Neplatnosť niektorého ustanovenia zmluvy alebo VOP neovplyvní platnosť akéhokoľvek iného ustanovenia zmluvy alebo VOP, ak je takéto ustanovenie oddeliteľné. Zmluvné strany sa zaväzujú v prípade potreby neplatné ustanovenia bez zbytočného omeškania nahradiť takým ustanovením, ktoré sa svojím obsahom a účelom najviac približuje účelu neplatného ustanovenia.
4. Úplnosť Zmluvy. Zmluva predstavuje úplnú dohodu medzi oboma zmluvnými stranami v zmysle predmetu zmluvy a nahrádza všetky predchádzajúce dohody, prísľuby, oznámenia, prehlásenia alebo záruky, v písomnej i ústnej forme, ktoré sa týkajú tej istej služby, pokiaľ sa zmluvné strany písomne nedohodli inak.
5. Vzťah Zmluvy a VOP. V prípade, že zmluvné dojednania medzi zmluvnými stranami uvedené v zmluve (objednávke) sú v rozpore s ustanoveniami VOP, platia ustanovenia zmluvy pred ustanoveniami VOP. Pokiaľ Objednávateľ a Zhotoviteľ uzatvoria individuálnu písomnú zmluvu alebo rámcovú zmluvu, ich práva a povinnosti sa spravujú ustanoveniami týchto VOP len v rozsahu, ktorý v zmluve nie je upravený inak.

**Časť XVI. Záverečné ustanovenia.**

1. Zmluva a tieto VOP sú vyhotovené a uzatvárané v slovenskom jazyku.
2. Fyzická osoba, ktorá uzatvára zmluvu v mene právnickej osoby ako Objednávateľa, zodpovedá osobne za všetky právne následky a spôsobenú škodu, pokiaľ nebola za Objednávateľa – právnickú osobu oprávnená konať alebo ak Obchodný zákonník, platný v Slovenskej republike neustanovuje inak.
3. Tieto Všeobecné podmienky nadobúdajú platnosť a účinnosť dňom 01.01.2019.

\_\_\_\_\_\_\_\_\_\_\_\_\_\_\_\_\_\_\_\_\_

AVKP, s.r.o.